C 47/96
DA
Den Europæiske Unions Tidende
7.2.2023
Onsdag den 6. juli 2022
43. opfordrer Bosnien-Hercegovinas myndigheder til at øge indsatsen for at oprette det fælles regionale marked for udvidelse af integration på tværs af Vestbalkan og for at indføre og garantere fri bevægelighed for personer, varer, tjenesteydelser og kapital i regionen, som et skridt på vejen mod tiltrædelse af EU; fremhæver, at alle regionale økonomiske samarbejdsordninger i Vestbalkan bør være inkluderende og acceptable for alle seks lande, etablere samarbejde på lige fod og samtidig styrke yderligere tilpasning til EU's standarder og gældende EU-ret; giver i den sammenhæng udtryk for sin forsigtige holdning til initiativet om et åbent Balkan, som ikke omfatter alle seks lande, og er overbevist om, at det bør være baseret på EU-regler og bidrage til EU-integrationsprocesserne;
44. minder om behovet for at vedtage bedre statslig lovgivning om gas og elektricitet, vedvarende energi, energieffektivitet og klima, som kan føre til en bæredygtig socioøkonomisk omstilling fra kul og modvirke energifattigdom betydeligt, og for at intensivere miljø- og naturbeskyttelsen og ambitionerne i retning af en grøn omstilling gennem harmonisering af miljølovgivningen og vedtagelse af en miljøbeskyttelsesstrategi; opfordrer indtrængende myndighederne i Bosnien-Hercegovina til at sikre større overensstemmelse med EU's standarder og politiske målsætninger for klimabeskyttelse og energi i overensstemmelse med den europæiske grønne pagt og den grønne dagsorden for Vestbalkan;
45. opfordrer Bosnien-Hercegovina til at færdiggøre udarbejdelsen af den nationale energi- og klimaplan i overens­ stemmelse med den fornødne energi- og klimaambition for 2030;
46. bemærker visse positive udviklinger med hensyn til miljøbeskyttelse, som lokale miljø- og civilsamfunds­ organisationer har taget initiativ til; opfordrer indtrængende Bosnien-Hercegovina til at respektere borgernes krav om beskyttelse af floder, navnlig i forbindelse med opførelse af infrastrukturprojekter og andre offentlige goder;
47.
udtrykker sin bekymring over de aktuelle planer om at øge kapaciteten for produktion af kulenergi; opfordrer til en større indsats for at opnå en klimarobust og bæredygtig energiomstilling baseret på vedvarende energi, energieffektivitet og integration af energimarkedet, styre investeringer og yde støtte til arbejdstagere, som skal omskoles; opfordrer indtrængende myndighederne i Bosnien-Hercegovina til at fravælge nye kulgenerationsanlæg, der er finansieret af Kina, og som strider mod EU-reglerne om statsstøtte og landets forpligtelser i forbindelse med den grønne dagsorden;
48. henstiller til at fokusere offentlige investeringer på bæredygtige projekter, som sigter mod at fremme den sociale markedsøkonomi, lette den grønne og den digitale omstilling og reducere luftforureningen, herunder dens grænse­ overskridende karakter, og at gøre fuld brug af den økonomiske plan og investeringsplanen for Vestbalkan; understreger behovet for væsentligt at forbedre forudgående miljøkonsekvensundersøgelser ved meningsfuldt at inddrage lokalsamfund, civilsamfundet og uafhængige eksperter med henblik på at øge gennemsigtigheden og behovet for en mere effektiv retsforfølgning af miljøkriminalitet;
49. understreger vigtigheden af at respektere Bosnien-Hercegovinas suverænitet, når der gennemføres infrastruk­ turprojekter i Bosnien-Hercegovina, navnlig projekter, der involverer virksomheder fra tredjelande;
Retsstatsprincippet
50. understreger, at retsstatsprincippet og reform af retsvæsenet er rygraden i en demokratisk omstilling og sikrer retssikkerhed, gennemsigtighed, adgang til domstolsprøvelse og ikkeforskelsbehandling;
51. opfordrer til en hurtig indsats for at tackle udbredt selektiv retfærdighed, politisk korruption, nepotisme, kammerateri, korruption på højt plan og kriminel infiltration, herunder via den længe ventede ajourføring af lovgivningen for integritet i retsvæsenet, kontrol af aktiver, interessekonflikter, offentlige udbud, adgang til oplysninger, vidnebeskyttelse og omstrukturering af statsejede virksomheder; gentager, at der er et presserende behov for en reform af retsvæsenet i hele Bosnien-Hercegovina for at forbedre retsvæsenets professionalisme og integritet på grundlag af de 14 nøgleprioriteter og anbefalingerne i Prieberapporten fra 2019, sikre dets fulde institutionelle og finansielle uafhængighed, løse det store efterslæb af verserende sager og styrke overvågningen af retsvæsenets aktørers resultater; beklager, at indehavere af politiske embeder og embeder inden for retsvæsenet hindrer sådanne reformer;